
ПРИЈЕДЛОГ
На основу члана 22. Закона о стварним правима (''Службени гласник Републике Српске'' број 124/08, 58/09, 95/11, 60/15 и 107/19), члана 39. Закона о локалној самоуправи (''Службени гласник Републике Српске'' број 97/16 и 36/19) и члана 27. Статута града Зворник –пречишћен текст (''Службени гласник града Зворник'' број 5/17) Скупштина града Зворник на 36. редовној сједници одржаној               2020. године, донијела је 
OДЛУКУ

о  замјени и продаји земљишта ради комплетирања грађевинске парцеле

 Доо ''Трго-шпед'' Зворник
I
Град Зворник ће извршити замјену непокретности означених као кп.бр. 2057/2 Улица Карађорђева двориште површине 16 м2 уписано у лист непокретности бр. 177 Ко Зворник-град на име власника град Зворник са 1/1 за непокретности означене као  кп.бр. 1036/2 Двориште улица површине 60 м2 уписане у  лист непокретности бр. 165 КО Зворник-град  на име власника Доо ''Трго-шпед'' Зворник са 1/1. 
II
Град Зворник ће Доо ''Трго-шпед'' Зворник продати непосредном погодбом, ради комплетирања грађевинске парцела непокретности означене као кп.бр. 917/4 Стара болница  двориште површине 21 м2 уписане у лист непокретности бр. 177 КО Зворник-град на име власника град Зворник са 1/1.

III
1) Вриједности непокретности из тачке I означених као кп.бр. 2057/2, које је у власништву града Зворник износи 2.400,00 КМ, вриједност непокретности из тачке I означених као кп.бр. 1036/2, које је у власништву Доо ''Трго-шпед'' Зворник износи 9.000,00 КМ. Вриједност непокретности из тачке II означених као кп.бр. 917/4, у власништву града Зворник износи 1.365,00 КМ.

2) Укупна вриједност непокретности у власништву града Зворник (кп.бр.2057/2 и кп.бр.917/4) износи 3.765,00 КМ, а укупна вриједност непокретности у власништву Доо ''Трго-шпед'' Зворник (кп.бр.1036/2) износи 9.000,00 КМ.
3) На име разлике у вриједностима непокретности град Зворник је дужан Доо ''Трго-шпед'' Зворник уплатити 5.235,00 КМ.

IV
Овлашћује се Градоначелник Зворника  да може закључити уговор о замјени  некретнина из тачке I ове одлуке и продаји некретнина из тачке II ове одлуке.              
V
Ова одлука ступа на снагу осмог дана од дана објављивања у ''Службеном гласнику града Зворник''.  

ОБРАЗЛОЖЕЊЕ УЗ ПРИЈЕДЛОГ ОДЛУКЕ
ПРАВНИ ОСНОВ

Правни основ је садржан у члану 22. Закона о стварним правима којима је прописано да непокретностима које су у власништву јединица локалне самоуправе, као носиоца  права својине јавног права, располаже управља и користи  орган који је по закону надлежан и члана 348. истог закона којим је прописано да је дозвољена  непосредна замјена непокретности у својини локалне самоуправе за непокретности другог лица ако су приближно исте вриједности, и  члану 30. Закона о локалној самоуправи  којим је између осталог прописано да скупштина јединице локалне самоуправе доноси одлуке о прибављању, управљању и располагању имовином јединице локалне самоуправе.
РАЗЛОГ ЗА ДОНОШЕЊЕ

Доо ''Трго-шпед'' Зворник поднио је захтјев за замјену непокретности описаних у тачци 1 одлуке јер је град тротоаром и Карађорђевом улицом заузео његову парцелу површине 60 м2 а они су изградњом љетне баште заузели 16 м2 парцеле у власништву града Зворник.Такође је тражио да му се у сврху комплетирања прода темљиште из тачке 2.одлуке. Разматрањем захтјева утврђено је да је исти основан, за шта је прибављено мишљење одјељења за просторно уређење. Путем вјештака  грађевинске струке извршена је процјена некретнина, а с обзиром да је процијењена вриједност земљишта које у замјену даје Доо ''Трго-шпед'' Зворник већа у односу на процијењену вриједност земљишта које у замјену даје град Зворник плус земљиште које се продаје ради комплетирања парцеле), то је град Зворник дужан именованим исплатити разлику вриједности непокретности.
Сматрам да је приједлог одлуке у складу са Законом о стварним правима те предлажем скупштини њено усвајање. 

